Ministru kabineta noteikumu projekta

**„Grozījumi Ministru kabineta 2012. gada 18. decembra noteikumos Nr. 943 ”Ārstniecības personu sertifikācijas kārtība””, “Grozījumi Ministru kabineta 2016. gada 24. maija noteikumos Nr. 317 “Ārstniecības personu un ārstniecības atbalsta personu reģistra izveides, papildināšanas un uzturēšanas kārtība”, “Grozījumi Ministru kabineta 2005. gada 8. marta noteikumos Nr. 170 “Noteikumi par ārstniecības iestāžu reģistru”, “Grozījumi Ministru kabineta 2016. gada 20. decembra noteikumos Nr. 827 “Kārtība, kādā atzīst profesionālo kvalifikāciju pastāvīgai profesionālajai darbībai Latvijas Republikā”, “Grozījumi Ministru kabineta 2017. gada 28. marta noteikumos Nr. 168 “Īslaicīgu profesionālo pakalpojumu sniegšanas kārtība Latvijas Republikā reglamentētā profesijā”** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2017. gada 17. maija rīkojuma Nr. 235 (prot. Nr. 23 19. §) “Par konceptuālo ziņojumu "Par nepieciešamību pilnveidot sertifikācijas kārtību zobārstniecības studentiem no ārvalstīm"” 2. punktā dotais uzdevums Veselības ministrijai izstrādāt un veselības ministram līdz 2017. gada 10. augustam iesniegt noteiktā kārtībā Ministru kabinetā konceptuālajā ziņojumā ietvertā 2. b risinājuma ieviešanai nepieciešamo normatīvo aktu projektus.Nepieciešamība izstrādāt Ministru kabineta noteikumu projektu “Grozījumi Ministru kabineta 2017.gada 28.marta noteikumos Nr.168 “Īslaicīgu profesionālo pakalpojumu sniegšanas kārtība Latvijas Republikā reglamentētā profesijā”” (turpmāk – Noteikumu projekts Nr.168) un Ministru kabineta noteikumu projektu “Grozījumi Ministru kabineta 2016.gada 20.decembra noteikumos Nr.827 “Kārtība, kādā atzīst profesionālo kvalifikāciju pastāvīgai profesionālajai darbībai Latvijas Republikā”” (turpmāk –Noteikumu projekts Nr.827) izriet arī no Ministru kabineta 2016. gada 5. janvāra sēdes protokollēmuma (Nr.1 28.§) 13.punktā dotais uzdevums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmas, kuru risināšanai tiesību akta projekts izstrādāts ir aprakstītas Veselības ministrijas izstrādātajā konceptuālajā ziņojumā “Par nepieciešamību pilnveidot sertifikācijas kārtību zobārstniecības studentiem no ārvalstīm”[[1]](#footnote-1) (turpmāk – Konceptuālais ziņojums).*Ministru kabineta 2017. gada 9. maija sēdē* (prot. Nr. 23 19. §) *tika nolemts atbalstīt konceptuālajā ziņojumā "Par nepieciešamību pilnveidot sertifikācijas kārtību zobārstniecības studentiem no ārvalstīm"* *ietverto 2.b risinājumu*. Proti: svītrot prasību sertifikācijas procesā apliecināt valsts valodas zināšanas un nosakot, ka pašnodarbinātai personai reģistrējot ārstniecības iestādi vai aktualizējot informāciju par reģistrētu ārstniecības iestādi, papildus ārstniecības personu sarakstam, būtu jāiesniedz arī apliecinājums par ārstniecības personas valsts valodas zināšanām gadījumos, kad tas ir nepieciešams atbilstoši Valsts valodas likuma prasībām. Kā arī nosakot, ka, ārstniecības iestāde iesniedzot informāciju par ārstniecības personas nodarbinātu, iesniedz arī apliecinājumu par ārstniecības personas valsts valodas zināšanām gadījumos, kad tas ir nepieciešams atbilstoši Valsts valodas likuma prasībām. Atbildība par nepieciešamā līmeņa valsts valodas zināšanām ārstniecības personām būtu ārstniecības personas darba devējiem (ārstniecības iestādes vadītājam), Veselības inspekcijai veicot vispārēju kontroli. Normatīvo aktu ievērošanas uzraudzību valsts valodas lietošanā nodrošinātu Valsts valodas centrs. Vienlaikus ir jāņem vērā, ka Latvijas ārstu biedrība, Latvijas Māsu asociācija un Latvijas Ārstniecības personu profesionālo organizāciju savienība, sertificējot ārstniecības personas, pilda valsts deleģēto uzdevumu, līdz ar to attiecībā uz minētā uzdevuma izpildi, uz Latvijas Ārstu biedrību, Latvijas Māsu asociāciju un Latvijas Ārstniecības personu profesionālo organizāciju savienību ir attiecināma Valsts valodas likumā noteiktā prasība par valsts valodas lietošanu.Ņemot vērā iepriekš minēto ir sagatavoti normatīvo aktu grozījumi, kuru būtība ir: 1. Ministru kabineta noteikumu projekta “Grozījumi Ministru kabineta 2012. gada 18. decembra noteikumos Nr.943 „Ārstniecības personu sertifikācijas kārtība”” (turpmāk – Noteikumu projekts Nr.943) paredz svītrot Ministru kabineta 2012. gada 18. decembra noteikumu Nr.943 „Ārstniecības personu sertifikācijas kārtība” (turpmāk – Noteikumi Nr.943) 5.3. un 27.6.apakšpunktu, kas paredz sertifikācijas procesā apliecināt valsts valodas zināšanas (Noteikumu projekta Nr.943 1., 2., 10. un 13.punkts). Turklāt tiek noteikts, ka resertifikācijas procesā ārstniecības persona, gadījumos, kad tas ir nepieciešams atbilstoši Valsts valodas likuma prasībām, apliecina valsts valodas zināšanas (Noteikumu projekta Nr.943 3., 4., 5., 6., 7., 8., 15. un 17.punkts). Šobrīd Noteikumi Nr.943 nosaka, ka uz resertifikāciju var pretendēt ārstniecības persona, kura ir veikusi profesionālo darbību sertifikāta derīguma termiņa laikā sertifikātā norādītajā specialitātē Latvijā vismaz trīs gadus. Tas nozīmē, ka ārstniecības personas praktizē ārstniecības iestādē un ārstniecības personai ir apliecinājums par valsts valodas zināšanām gadījumos, kad tas ir nepieciešams atbilstoši Valsts valodas likuma prasībām. Vienlaikus Noteikumu projekta Nr.943 9. un 11. punkts nosaka, ka priekšlikumu par ārstniecības personas sertifikāta anulēšanu sertifikācijas institūcijā var iesniegt arī Valsts valodas centrs un sertifikācijas padome ir tiesīga anulēt sertifikātu, ja sertifikācijas institūcijai ir kļuvis zināms, ka ārstniecības persona nepārvalda valsts valodu atbilstoši Valsts valodas likuma prasībām.

Vienlaikus saskaņā ar 2016. gada 5. janvāra sēdes protokollēmuma (prot. Nr.1 28.§) “Likumprojekts “Oficiālās elektroniskās adreses likums”” 13. punktu, kas nosaka, ka visām ministrijām izvērtēt to kompetencē esošos tiesību aktus un līdz 2017. gada 1. jūlijam iesniegt noteiktā kārtībā Ministru kabinetā grozījumus tiesību aktos, paredzot iespēju saziņas nodrošināšanai starp iestādi un privātpersonu izmantot e-adresi – precizēts Noteikumu Nr.943 minēto dokumentu aprite, izmantojot oficiālo elektronisko adresi (Noteikumu projekta Nr.943 12. un 17.punkts).1. Ministru kabineta noteikumu projekts “Grozījumi Ministru kabineta 2005. gada 8. marta noteikumos Nr. 170 “Noteikumi par ārstniecības iestāžu reģistru”” (turpmāk – Noteikumu projekts Nr.170) paredz, ka saimnieciskās darbības veicējam, reģistrējot ārstniecības iestādi vai aktualizējot informāciju par reģistrētu ārstniecības iestādi, jāiesniedz apliecinājums par ārstniecības personas valsts valodas zināšanām gadījumos, kad tas ir nepieciešams atbilstoši Valsts valodas likuma prasībām (Noteikumu projekta Nr.170 8.punkts). Vienlaikus tiek veikti tehniski grozījumi (Noteikumu projekta Nr.170 1., 2., 3., 4., 5., 6., 7. un 9. punkts), piemēram, tiek precizēts, ka Ārstniecības iestāžu reģistra turētājs ir Veselības inspekcija, kā arī tiek precizēts pašnodarbinātās personas termins, aizstājot to ar terminu “saimnieciskās darbības veicējs”, kā arī svītrojot prasību iesniegt Latvijas Ārstu biedrības izsniegtu ārstu prakses reģistra apliecību, ņemot vērā to, ka Latvijas Ārstu biedrība vairs nereģistrē ārstu prakses.
2. Ministru kabineta noteikumu projekts “Grozījumi Ministru kabineta 2016. gada 24. maija noteikumos Nr. 317 “Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” (turpmāk – Noteikumu projekts Nr.317) paredz ka, ārstniecības iestāde iesniedzot informāciju par ārstniecības personas nodarbinātību, tas ir, aizpildot veidlapu “Informācija par ārstniecības personu un ārstniecības atbalsta personu nodarbinātību” norādīs informāciju par ārstniecības personas valsts valodas zināšanām gadījumos, kad tas ir nepieciešams atbilstoši Valsts valodas likuma prasībām (Noteikumu projekta Nr.317 13.punkts). Kā arī, lai nepieļautu gadījumus, kad ir apdraudēta sabiedrības veselība un drošība, profesionālo kvalifikāciju ārvalstīs ieguvusi persona, kura vēlas veikt pastāvīgu profesionālo darbību Latvijas Republikas reglamentētajā profesijā un kurai ārvalstīs iegūtā profesionālā kvalifikācija ir atzīta Latvijā atbilstoši likumam "Par reglamentētajām profesijām un profesionālās kvalifikācijas atzīšanu" pirmreizēji reģistrējoties Ārstniecības personu un ārstniecības atbalsta personu reģistrā iesniedz dokumentu, kas apliecina valsts valodas zināšanas saskaņā ar normatīvajiem aktiem, kas nosaka profesionālo un amata pienākumu veikšanai nepieciešamo valsts valodas zināšanas apjomā (Noteikumu projekta Nr.317 1.punkts).

Vienlaikus Noteikumos Nr.317 tiek veikti tehniski grozījumi:a) lai saskaņotu Noteikumu Nr.943 noteikto tālākizglītības punktu apjomu medicīnas māsām un vecmātēm ar Noteikumos Nr.317 noteikto tiek precizēts Noteikumu Nr.317 20. punkts un 26.1.1. apakšpunkts (Noteikumu projekta Nr.317 2., 3. punkts); b) ņemot vērā Izglītības un zinātnes ministrijas atzinumā[[2]](#footnote-2) izteikto priekšlikumu Noteikumu projekts Nr.317 paredz, ka Veselības inspekcija, lemjot par reģistrācijas atjaunošanu Ārstniecības personu un ārstniecības atbalsta personu reģistrā ārstniecības personai, kura profesionālo darbību ilgstoši veikusi ārpus Latvijas Republikas kādā no Eiropas Savienības dalībvalstīm, Iekšējā tirgus informācijas sistēmā (IMI sistēma) pārbauda informāciju vai personai ārvalstīs nav ierobežotas vai liegtas tiesības veikt profesionālo darbību (Noteikumu projekta Nr.317 4.punkts);c) redakcionāli precizēts Noteikumu Nr.317 42.punkts (Noteikumu projekta Nr.317 5.punkts), precizējot, ka Veselības inspekcijas tīmekļa vietnē, ir pieejama informācija par ārstniecības personas profesiju, kurā personai ir tiesības nodarboties ar ārstniecību;d) ņemot vērā, ka Rīgas Stila un modes profesionālā vidusskolai ar 2017.gada 16.februāri ir piešķirts profesionālās izglītības kompetences centra statuss un izglītības iestādes nosaukums ir “Rīgas Stila un modes tehnikums”[[3]](#footnote-3) tiek papildināts Noteikumu Nr.317 1.pielikuma 2.punkts (Noteikumu projekta Nr.317 7.punkts), kā arī atbilstoši Lursoft datu bāzē pieejamai informācijai Vadības un sociālā darba augstskola "Attīstība", SIA ar 2016. gada 1. augustu ir likvidēta, tiek papildināts Noteikumu Nr.317 1.pielikuma 2.punkts (Noteikumu projekta Nr.317 8.punkts). ņemot vērā, ka notikusi Rēzeknes Augstskolas nosaukuma maiņa uz Rēzeknes Tehnoloģiju akadēmiju tiek papildināts Noteikumu Nr.317 1.pielikuma 2.punkts (Noteikumu projekta Nr.317 9.punkts).d) tiek precizēts Noteikumu Nr.317 1.pielikuma 5.2. apakšpunkta 8.metodes „Antroposofās medicīnas metode ārsta praksē” kods (Noteikumu projekta Nr.317 10.punkts);e) lai veiktu sirds operācijas Latvijas Sirds ķirurģijas centrā un Bērnu kardioloģijas un kardioķirurģijas klīnikā, ir nepieciešama mākslīgā asinsrite, ko nodrošina sarežģīta aparatūra. Tās apkalpošanai nepieciešami augstas kvalifikācijas specialisti. Šobrīd sirds operācijas mākslīgās asinsrites metodi sirds ķirurģijā drīkst pielietot tikai divi šajā metodē sertificēti ārsti, turklāt māsas, kas asistētu ārstiem netiek sagatavotas. Latvijas Mākslīgās asinsrites asociācija norāda, kas fiziski diviem ārstiem nav iespējams veikt darba apjomu. Līdz ar to ir nepieciešams Noteikumos Nr.317 iekļaut ārstniecisko un diagnostisko metodi māsu praksē — mākslīgā asinsrite sirds ķirurģijā, lai Latvijas Mākslīgas asinsrites asociācija sadarbībā ar Rīgas Universitātes Sarkanā Krusta medicīnas koledžu varētu apmācīt māsas. Līdz ar to Noteikumu Nr317 1.pielikuma 5.3.apakšpunkts tiek papildināts ar metodi “Mākslīgās asinsrites metode māsu praksē” (Noteikumu projekta Nr.317 11.punkts);f) Šobrīd ārstniecības iestādēs tiek nodarbināti veselības aprūpes statistiķi un medicīnas statistiķi,[[4]](#footnote-4) turklāt, atbilstoši e-veselības sistēmas prasībām šīm personām ir jābūt ārstniecības atbalsta personas statusam, līdz ar to Noteikumu Nr.317 1.pielikuma 1.2.apakšpunkts un 6.punkts tiek papildināts ar ārstniecības atbalsta personām “Veselības aprūpes statistiķis” un “Medicīnas statistiķis” ((Noteikumu projekta Nr.317 6. un 12.punkts).4) Ministru kabineta 2016. gada 20. decembra noteikumi Nr.827 “Kārtība, kādā atzīst profesionālo kvalifikāciju pastāvīgai profesionālajai darbībai Latvijas Republikā” (turpmāk – Noteikumi Nr.827) nosaka: kārtību, kādā profesionālo kvalifikāciju ārvalstīs ieguvusi persona, kura vēlas veikt pastāvīgu profesionālo darbību Latvijas Republikas reglamentētajā profesijā (turpmāk arī – pretendents), iesniedz profesionālās kvalifikācijas atzīšanas apliecības saņemšanai nepieciešamos dokumentus; kārtību, kādā informācijas institūcija un institūcija, kas izsniedz profesionālās kvalifikācijas atzīšanas apliecības reglamentētajās profesijās attiecīgajā darbības jomā (turpmāk – institūcija, kas izsniedz atzīšanas apliecības), izskata pretendenta iesniegtos dokumentus profesionālās kvalifikācijas atzīšanai pastāvīgai profesionālajai darbībai Latvijas Republikā reglamentētajā profesijā, piemērojot vispārējo profesionālās kvalifikācijas atzīšanas sistēmu, speciālo profesionālās kvalifikācijas atzīšanas sistēmu vai profesionālās kvalifikācijas atzīšanu, pamatojoties uz pretendenta profesionālo pieredzi; kārtību, kādā institūcija, kas izsniedz atzīšanas apliecības, pieņem lēmumu par pretendenta profesionālās kvalifikācijas atzīšanu vai neatzīšanu; ar ārvalstīs iegūtās profesionālās kvalifikācijas atzīšanu un kvalifikācijas atzīšanas apliecību izsniegšanu saistīto dokumentu paraugus.Saeima 2016. gada 16. jūnijā pieņēma Oficiālās elektroniskās adreses likumu, kas stāsies spēkā 2018. gada 1. martā. Šis likums paredz, ka oficiālās elektroniskās adreses (turpmāk – e-adrese) izmantošana ir obligāta valsts iestādēm, tiesību subjektiem, kuri reģistrēti Uzņēmumu reģistra reģistros, un rezerves karavīriem. E-adresi var izmantot arī Iedzīvotāju reģistrā reģistrēta fiziskā persona no 14 gadu vecuma un Uzņēmumu reģistra reģistros nereģistrēta persona. Ministru kabineta 2016. gada 5. janvāra sēdes protokollēmuma (Nr.1 28.§) 13. punktā visām ministrijām ir dots uzdevums izvērtēt to kompetencē esošos tiesību aktus un līdz 2017. gada 1. jūlijam iesniegt noteiktā kārtībā Ministru kabinetā grozījumus tiesību aktos, paredzot iespēju saziņas nodrošināšanai starp iestādi un privātpersonu izmantot e-adresi.Noteikumu Nr.827 3.1.apakšpunkts noteic, ka profesionālās kvalifikācijas atzīšanai un profesionālās kvalifikācijas apliecības saņemšanai pretendents informācijas institūcijā iesniedz iesniegumu (turpmāk – iesniegums). Iesnieguma veidlapa noteikta Noteikumu Nr.827 1. pielikumā. Saskaņā ar Noteikumu Nr.827 1. pielikuma 6. punktu pretendentam iesniegumā, cita starpā, jānorāda adrese, uz kuru sūtāma institūcijas, kas izsniedz atzīšanas apliecības, atbilde. Vienlaikus Noteikumi Nr.827 noteic, ka pēc iesnieguma saņemšanas saziņu ar pretendentu veic arī informācijas institūcija, piemēram, apstiprinot pretendentam iesnieguma saņemšanu, kā arī gadījumā, ja tā konstatē, ka iesniegums nav aizpildīts pilnībā vai nav iesniegti visi nepieciešamie dokumenti profesionālās kvalifikācijas atzīšanai.Ņemot vērā apstākli, ka saskaņā ar Oficiālās elektroniskās adreses likumu valsts iestādei e-adreses izmantošana ir obligāta un Iedzīvotāju reģistrā reģistrēta fiziskā persona e-adresi izveido no 2018. gada 1. jūnija, Noteikumu Nr.827 1. pielikumā veicams grozījums, paplašinot saziņas veidus, kurus pretendents norāda iesniegumā un kas izmantojami saziņā starp pretendentu un informācijas institūciju un saziņā starp pretendentu un institūciju, kas izsniedz atzīšanas apliecības, ar pretendenta oficiālo elektronisko adresi, ja pretendentam ir aktivizēts oficiālās elektroniskās adreses konts. Vienlaikus Noteikumu projekts Nr.827 paredz, ka pretendents iesniegumā norāda e-adresi tad, ja minētajai personai ir aktivizēts e-adreses konts (Noteikumu projekta Nr.827 3.punkts).Oficiālās elektroniskās adreses likuma pārejas noteikumu 4. punkts noteic, ka Oficiālās elektroniskās adreses likuma 5. panta otrajā daļā minētās personas (Iedzīvotāju reģistrā reģistrēta fiziskā persona no 14 gadu vecuma un Uzņēmumu reģistra reģistros nereģistrēta persona) e-adresi izveido no 2018. gada 1. jūnija. Ievērojot minēto, lai nodrošinātu Noteikumu projektā Nr.827 ietvertā tiesiskā regulējuma atbilstību Oficiālās elektroniskās adreses likumā noteiktajam, Noteikumu projekts Nr.827 paredz, ka pretendenta iesniegumā norādītā oficiālā elektroniskā adrese, ja pretendentam ir aktivizēts oficiālās elektroniskās adreses konts, kā saziņas veida izmantošana stājas spēkā no 2018. gada 1. jūnija (Noteikumu projekta Nr.827 2.punkts).1. Ministru kabineta 2017. gada 28. marta noteikumi Nr. 168 “Īslaicīgu profesionālo pakalpojumu sniegšanas kārtība Latvijas Republikā reglamentētā profesijā” (turpmāk – Noteikumi Nr.168) nosaka deklarācijā par īslaicīgu profesionālo pakalpojumu sniegšanu Latvijas Republikā reglamentētā profesijā (turpmāk – īslaicīgi pakalpojumi) ietveramo saturu, tai pievienojamos dokumentus, deklarācijas iesniegšanas, izskatīšanas un atjaunošanas kārtību, kā arī Latvijas Republikā reglamentētās profesijas, kurās īslaicīgu pakalpojumu sniedzējam tiek veikta kvalifikācijas pārbaude, kā arī šādas pārbaudes veikšanas kārtību. Ministru kabineta noteikumu projekts “Grozījumi Ministru kabineta 2017. gada 28. marta noteikumos Nr. 168 “Īslaicīgu profesionālo pakalpojumu sniegšanas kārtība Latvijas Republikā reglamentētā profesijā”” paredz papildināt 4.8. apakšpunktu nosakot, ka reglamentētajās profesijās, dokumentu, kas apliecina valsts valodas zināšanas saskaņā ar normatīvajiem aktiem, kas nosaka profesionālo un amata pienākumu veikšanai nepieciešamo valsts valodas zināšanu apjomu vai informāciju par tulkojuma valsts valodā nodrošināšanu īslaicīgo pakalpojumu sniegšanas laikā saskaņā ar Valsts valodas likuma 6. panta ceturtajā daļā noteikto. Valsts valodas likuma 6. panta ceturtā daļa ir vispārīgā tiesību norma, kas paredz, ka ārvalstniekiem jāprot valsts valoda vai jānodrošina tulkojums. Pacientu tiesību likuma 5. panta septītā daļa nosaka: "Pacientam ir tiesības uz tādu ārstniecību, kas tiek veikta tikai to personu klātbūtnē, kuras ir tieši iesaistītas ārstniecībā. Pacients var piekrist citu personu klātbūtnei ārstniecības laikā vai pieaicināt citas personas, ja tas netraucē ārstniecību.” Tā savukārt ir speciālā tiesību norma, kas pēc interpretācijas noteikumiem neļauj piemērot vispārējās normas daļu “vai pašiem jānodrošina tulkojums valsts valodā” attiecībā uz ārstniecības personām kā vispārēju noteikumu attiecībā uz nenoteiktu pacientu loku. Bet ir situācijas, kad ārstniecības persona neprot valsts valodu, bet pacienta interesēs ir tulka pieaicināšana un pacients pats aktīvi vēlas konkrēto ārstniecības personu un attiecīgi arī tulku savā ārstniecības procesā. Piemēram, tādas sarežģītas operācijas vai īpašas ārsta speciālista konsultācijas nodrošināšana, kas netiek veikta Latvijā, bet ārvalstu speciālistam ir iespēja atbraukt uz Latviju ārstēt atsevišķus pacientus un nodot savas zināšanas un prasmes ārstiem Latvijā. Šādā gadījumā pacients dod iepriekšēju piekrišanu ārstniecībai un tulka pieaicināšanai un tas savukārt ir pamats atzīšanas institūcijai pieņemt lēmumu un izsniegt atļauju īslaicīgo pakalpojumu sniegšanai, neskatoties uz to, ka pieaicinātajam ārstam nav valsts valodas zināšanu. Proti, tulka pakalpojumi būtu pieļaujami gadījumos, kad pretendents tiek pieaicināts konkrētu pacientu ārstēšanā un ir saņemta iepriekšēja šo pacientu piekrišana tulka līdzdalībai ārstniecības procesā. Līdz ar to tiek noteikts izņēmuma gadījums, kad persona var arī neiesniegt apliecinājumu par valsts valodas zināšanām noteiktajā apjomā - kad pretendents ir pieaicināts konkrētu pacientu ārstniecībā un ir saņemta iepriekšēja pacientu piekrišana tulka līdzdalībai ārstniecībā (Noteikumu projekta Nr.168 1.punkts).

Saeima 2016. gada 16. jūnijā pieņēma Oficiālās elektroniskās adreses likumu, kas stāsies spēkā 2018. gada 1. martā. Šis likums paredz, ka oficiālās elektroniskās adreses (turpmāk – e-adrese) izmantošana ir obligāta valsts iestādēm, tiesību subjektiem, kuri reģistrēti Uzņēmumu reģistra reģistros, un rezerves karavīriem. E-adresi var izmantot arī Iedzīvotāju reģistrā reģistrēta fiziskā persona no 14 gadu vecuma un Uzņēmumu reģistra reģistros nereģistrēta persona. Vienlaikus Ministru kabineta 2016. gada 5. janvāra sēdes protokollēmuma (Nr.1 28.§) 13. punktā visām ministrijām ir dots uzdevums izvērtēt to kompetencē esošos tiesību aktus un līdz 2017. gada 1. jūlijam iesniegt noteiktā kārtībā Ministru kabinetā grozījumus tiesību aktos, paredzot iespēju saziņas nodrošināšanai starp iestādi un privātpersonu izmantot e-adresi.Saskaņā ar Noteikumu Nr.168 4.1.apakšpunktā noteikto, pirmo reizi uzsākot īslaicīgu pakalpojumu sniegšanu, persona, kas pirmo reizi uzsāk sniegt īslaicīgus pakalpojumus (turpmāk – pretendents) par to paziņo institūcijai, kas izsniedz profesionālās kvalifikācijas atzīšanas apliecības attiecīgajā reglamentētajā profesijā (turpmāk – atzīšanas institūcija), iesniedzot personīgi, nosūtot pa pastu vai elektroniski (ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu un apriti) Noteikumu Nr.168 [2.](https://likumi.lv/ta/id/289727-islaicigu-profesionalo-pakalpojumu-sniegsanas-kartiba-latvijas-republika-reglamenteta-profesija#piel2)pielikumā minēto deklarāciju par īslaicīgu pakalpojumu sniegšanu reglamentētā profesijā (turpmāk – deklarācija), kas aizpildīta valsts valodā. Pretendents deklarācijā, cita starpā, norāda adresi, kur sūtāma atbilde (informācija par atzīšanas institūcijas pieņemto lēmumu) (Noteikumu Nr.168 2.pielikuma 5.punkts).Ņemot vērā apstākli, ka saskaņā ar Oficiālās elektroniskās adreses likumu valsts iestādei e-adreses izmantošana ir obligāta un Iedzīvotāju reģistrā reģistrēta fiziskā persona e-adresi izveido no 2018. gada 1. jūnija, Noteikumu Nr.168 2.pielikumā veicami grozījumi, paplašinot saziņas veidus, kurus pretendents norāda deklarācijā un kas izmantojami saziņā starp pretendentu un atzīšanas institūciju, ar pretendenta e-adresi. Vienlaikus Grozījumu noteikumos Nr.168 projekts paredz, ka dokumenti nosūtāmi, izmantojot oficiālo elektronisko adresi, ja pretendentam ir aktivizēts e-adreses konts.Oficiālās elektroniskās adreses likuma pārejas noteikumu 4.punkts noteic, ka Oficiālās elektroniskās adreses likuma 5.panta otrajā daļā minētās personas (Iedzīvotāju reģistrā reģistrēta fiziskā persona no 14 gadu vecuma un Uzņēmumu reģistra reģistros nereģistrēta persona) e-adresi izveido no 2018.gada 1.jūnija. Ievērojot minēto, lai nodrošinātu Grozījumu noteikumos Nr.168 projektā ietvertā tiesiskā regulējuma atbilstību Oficiālās elektroniskās adreses likumā noteiktajam, Noteikumu projekts Nr.168 attiecīgi paredz, ka pretendentam dokumenti nosūtāmi uz oficiālo elektronisko adresi, ja pretendentam ir aktivizēts oficiālās elektroniskās adreses konts no 2018.gada 1.jūnija (Noteikumu projekta 2., 3. un 4.punkts).Iepriekš minēto normatīvo aktu grozījumu mērķis ir:1. svītrot prasību, ka pirmreizējās sertifikācijas procesā ir nepieciešams apliecināt valsts valodas zināšanas. Tādējādi RSU un LU absolvējušās ārvalstu ārstniecības personas, kurām nav valsts valodas prasmes atbilstoši Valsts valodas likumā noteiktajām prasībām (valsts valodas prasmes C1 līmenī), varēs kārtot sertifikācijas eksāmenu un iegūt sertifikātu, lai varētu pieteikties automātiskai profesionālās kvalifikācijas atzīšanas sistēmai;
2. noteikt prasību uzrādīt valsts valodas prasmes apliecību, gadījumos, kad tas ir nepieciešams atbilstoši Valsts valodas likuma prasībām, resertifikācijas procesā;
3. noteikt, ka reģistrējot ārstniecības iestādi (tai skaitā, pašnodarbinātai personai reģistrējot ārstniecības iestādi) vai aktualizējot informāciju par reģistrētu ārstniecības iestādi, kā arī iesniedzot informāciju par ārstniecības personu nodarbinātību ārstniecības iestādē jānorāda informācija par ārstniecības personas valsts valodas zināšanām gadījumos, kad tas ir nepieciešams atbilstoši Valsts valodas likuma prasībām;
4. noteikt, ka īslaicīgo pakalpojumu sniegšanas laikā var neiesniegt apliecinājumu par valsts valodas zināšanām, kad ārstniecības persona ir pieaicināta konkrētu pacientu ārstniecībā un ir saņemta iepriekšēja pacientu piekrišana tulka līdzdalībai ārstniecībā;
5. noteikt, ka saziņai starp iestādi un privātpersonu var izmantot oficiālo elektronisko adresi, ja privātpersonai ir aktivizēts e-adreses konts.
 |
| 3. | Projekta izstrādē iesaistītās institūcijas | Konceptuālā ziņojuma un attiecīgi Noteikumu projekta izstrādē tika iesaistīta Rīgas Stradiņa universitāte un Latvijas Universitāte. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz ārstniecības personām, kurām atbilstoši Valsts valodas likuma prasībām ir nepieciešams apliecinājums par valsts valodu. Šobrīd no strādājošām 27 462 ārstniecības personām valsts valodas prasmes apliecības ir 3714 personai[[5]](#footnote-5). Noteikumu projekts attiecas uz pirmreizēji reģistrējamām ārstniecības iestādēm, kuras reģistrēs saimnieciskās darbības veicēji. Noteikumu projekts Nr.168 attiecas uz ikvienu personu, kas pirmo reizi vēlēsies uzsākt sniegt īslaicīgus pakalpojumus un par to paziņos institūcijai, kas izsniedz profesionālās kvalifikācijas atzīšanas apliecības attiecīgajā reglamentētajā profesijā. Šādu personu skaitlisko apmēru nav iespējams noteikt. Tāpat Noteikumu projekts Nr.168 attiecas uz atzīšanas institūcijām, kurām saskaņā ar tām noteikto kompetenci būs pienākums saziņā ar pretendentu izmantot pretendenta oficiālo elektronisko adresi, ja pretendentam ir aktivizēts e-adreses konts, ja tas būs norādīts deklarācijā.Noteikumu projekts Nr.827 attiecas uz ikvienu profesionālo kvalifikāciju ārvalstīs ieguvušo personu, kura vēlēsies veikt pastāvīgu profesionālo darbību Latvijas Republikas reglamentētajā profesijā un iesniegs informācijas institūcijā dokumentus profesionālās kvalifikācijas atzīšanai pastāvīgai profesionālajai darbībai Latvijas Republikā reglamentētajā profesijā. Šādu personu skaitlisko apmēru nav iespējams noteikt. Tāpat Noteikumu projekta Nr.827 tiesiskais regulējums attiecas uz informācijas institūcijām un institūcijām, kas izsniedz atzīšanas apliecības, kurām saskaņā ar tām noteikto kompetenci būs pienākums saziņā ar pretendentu izmantot pretendenta oficiālo elektronisko adresi, ja pretendentam ir aktivizēts e-adreses konts, ja tas būs norādīts iesniegumā. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums neradīs finansiālas izmaksas un administratīvo slogu ārstniecības personām un ārstniecības iestādēm, jo šobrīd ārstniecības personām, gadījumos, kad tas ir nepieciešams atbilstoši Valsts valodas likuma prasībām, ir apliecinājums par valsts valodas zināšanām. Kā arī šobrīd ārstniecības iestādes pieņemot darbā personu pārliecinās vai ārstniecības personai ir nepieciešamā līmeņa valsts valodas zināšanas. Turklāt Noteikumi Nr.170 nosaka, ka reģistrējot ārstniecības iestādi iestādes vadītājs aizpilda noteikta parauga veidlapu un tai pievieno dokumentu, tostarp, ārstniecības personu sarakstu, norādot ārstniecības personas vārdu, uzvārdu, specialitāti, sertifikāta numurs un derīguma termiņš vai arī pievieno ārstniecības personu sertifikātu kopijas. Kā arī šobrīd Noteikumi Nr.317 nosaka, ka ārstniecības iestāde aizpilda veidlapu “Informācija par ārstniecības personu un ārstniecības atbalsta personu nodarbinātību” un iesniedz to Veselības inspekcijā papīra vai elektroniska dokumenta formā piecu darbdienu laikā no dienas, kad attiecīgā ārstniecības persona ir uzsākusi, mainījusi profesionālo darbību attiecīgajā ārstniecības iestādē. Tātad jau šobrīd ārstniecības iestādes iesniedz Veselības inspekcijā informāciju par iestādē strādājošām ārstniecības personām, ar Noteikumu projektu Nr.317 tiek papildināts iesniedzamās informācijas apjoms ar atzīmi par apliecinājumu par valsts valodas zināšanām gadījumos, kad tas ir nepieciešams atbilstoši Valsts valodas likuma prasībām. Savukārt, RSU un LU absolvējušās ārvalstu ārstniecības personas, kurām nav valsts valodas prasmes atbilstoši Valsts valodas likumā noteiktajām prasībām (valsts valodas prasmes C1 līmenī), varēs kārtot sertifikācijas eksāmenu un iegūt sertifikātu, lai varētu pieteikties automātiskai profesionālās kvalifikācijas atzīšanas sistēmai. |
| 3. | Administratīvo izmaksu monetārs novērtējums | Iepriekš noteikt ārstniecības personu, kurām ir Valsts valodas prasmes apliecības, mobilitāti nav iespējams, līdz ar to administratīvās izmaksas tiek aprēķinātas uz vienu subjektu un vienu reizi. Tās ir aprēķinātas pēc formulas:C = (5.53 x 0,12) x (1 x 1) = 0.6, kurC – informācijas sniegšanas pienākuma radītās izmaksas jeb administratīvās izmaksas;5.53 – vidējā darba samaksa sabiedriskajā sektorā stundā 2016.gadā;0,12 – laika patēriņš (minūtēs), kas nepieciešams, lai sagatavotu informāciju;1 – subjektu skaits, uz ko attiecas projektā paredzētās informācijas sniegšanas prasības;1 – cik bieži gada laikā projekts paredz informācijas sniegšanu. |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ņemot vērā, ka saistībā ar Ministru kabineta 2017. gada 17. maija rīkojuma Nr. 235 (prot. Nr. 23 19. §) “Par konceptuālo ziņojumu "Par nepieciešamību pilnveidot sertifikācijas kārtību zobārstniecības studentiem no ārvalstīm"” 2. punktā dotā uzdevuma izpildi ir nepieciešams izdarīt grozījumus vairākos hierarhiski tāda paša līmeņa tiesību aktos, Veselības ministrija ir sagatavojusi apvienoto anotāciju šādiem tiesību aktiem:* Ministru kabineta noteikumu projekts “Grozījumi Ministru kabineta 2012. gada 18. decembra noteikumos Nr.943 “Ārstniecības personu sertifikācijas kārtība”” (VSS – 663),
* Ministru kabineta noteikumu projekts “Grozījumi MK 2016.gada 24.maija noteikumos Nr.317 “Ārstniecības personu un ārstniecības atbalsta personu reģistra izveides, papildināšanas un uzturēšanas kārtība”” (VSS – 657),
* Ministru kabineta noteikumu projekts “Grozījumi Ministru kabineta 2005. gada 8. marta noteikumos Nr. 170 “Noteikumi par ārstniecības iestāžu reģistru” (VSS-656),
* Ministru kabineta noteikumu projekts “Grozījumi Ministru kabineta 2016. gada 20. decembra noteikumos Nr. 827 “Kārtība, kādā atzīst profesionālo kvalifikāciju pastāvīgai profesionālajai darbībai Latvijas Republikā” (VSS-658),
* Ministru kabineta noteikumu projekts “Grozījumi Ministru kabineta 2017. gada 28. marta noteikumos Nr. 168 “Īslaicīgu profesionālo pakalpojumu sniegšanas kārtība Latvijas Republikā reglamentētā profesijā” (VSS-655).
 |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts izstrādāts pamatojoties uz Konceptuālo ziņojumu. Ziņojuma projekts viedokļa sniegšanai tika nosūtīts Latvijas Ārstu biedrībai, Veselības ministrijas galvenajam speciālistam zobārstniecībā A.Paeglītim, Latvijas Māsu asociācijai, Latvijas Ārstniecības personu profesionālo organizāciju savienībai, Rīgas Stradiņa universitātes Studentu pašpārvaldei un Latvijas Universitātei.Sabiedrības līdzdalība saistībā ar e-adreses ieviešanu tika nodrošināta Oficiālās elektroniskās adreses likuma izstrādes laikā, līdz ar to Noteikumu projekta Nr.168 un Nr.827 izstrādē nav nepieciešama. Pēc Noteikumu projekta Nr.168 un Nr.827 pieņemšanas Ministru kabinetā, tas tiks publicēts oficiālajā izdevumā “Latvijas Vēstnesis”.Precizētie noteikumu projekti (Noteikumu projekts Nr.943; Noteikumu projekts Nr.317, Noteikumu projekts Nr.170, Noteikumu projekts Nr.827 un Noteikumu projekts Nr.168) viedokļa sniegšanai tika nosūtīts Latvijas Ārstu biedrībai, Veselības ministrijas galvenajam speciālistam zobārstniecībā A.Paeglītim, Latvijas Māsu asociācijai, Latvijas Ārstniecības personu profesionālo organizāciju savienībai, Rīgas Stradiņa universitātes Studentu pašpārvaldei un Latvijas Universitātei. |
| 2. | Sabiedrības līdzdalība projekta izstrādē | Latvijas Ārstu biedrība, Veselības ministrijas galvenais speciālists zobārstniecībā A.Paeglītis, Latvijas Ārstniecības personu profesionālo organizāciju savienība, Rīgas Stradiņa universitātes Studentu pašpārvalde sniedza viedokli par Konceptuālo ziņojumu un atbalstāmo rīcības variantu.Latvijas Universitāte un Latvijas Māsu asociācijas viedoklis netika saņemts.Ņemot vērā, ka Noteikumu projekts Nr.168 un Nr.827 paredz nodrošināt jau Oficiālās elektroniskās adreses likumā, kas ir pieņemts 2016.gada 16.jūnijā, noteikto regulējumu, nemaina esošo regulējumu un neievieš jaunas politikas iniciatīvas, sabiedrības līdzdalība Noteikumu projekta Nr.168 un Nr.827 izstrādē nav nepieciešama.Par precizētajiem noteikumu projektiem viedokli sniedza Latvijas Ārstu biedrība, Veselības ministrijas galvenais speciālists zobārstniecībā A.Paeglītis, Latvijas Universitāte. Par Noteikumu projektu Nr.943 viedokli sniedz Latvijas Māsu asociācija un Rīgas Stradiņa universitāte. |
| 3. | Sabiedrības līdzdalības rezultāti | Saņemtie viedokļi:*Latvijas Ārstu biedrība* (turpmāk – LĀB): LĀB atbalsta konceptuālā ziņojuma projektā ietverto 1.risinājuma variantu. Pacientiem Latvijā ir jābūt tiesībām saņemt veselības aprūpes pakalpojumus valsts valodā, tai skaitā, ārstēties pie zobārsta, kurš pilnībā pārvalda latviešu valodu. Ziņojuma projektā ietvertie 2.a un 2.b risinājumu varianti šādas tiesības vairs negarantē vai garantē nepilnīgi, kas ir nepieņemami no pacientu interešu un tiesību viedokļa.Ārstniecības personas sertifikāts, tai skaitā zobārsta sertifikāts, ir dokuments, kas piešķir ārstniecības personai patstāvīgas prakses tiesības specialitātē Latvijā, kā arī vienlaicīgi garantē pacientam, ka ārstniecības persona ir kompetenta patstāvīgi nodarboties ar ārstniecību, tai skaitā arī pacientam valsts valodā sniegt informāciju par gaidāmo ārstniecību un saņemt informēto piekrišanu atbilstoši Pacientu tiesību likuma normām. Pēc sertifikāta iegūšanas ārstniecības persona var brīvi izvēlēties darba vietu, tai skaitā strādāt kā pašnodarbināta persona savā praksē, kur pati sev ir darba devējs un uzrauga valsts valodas lietošanas prasību ievērošanu. Tādējādi sertifikācija pašlaik ir optimāls kontroles mehānisms, lai nodrošinātu, ka pacientam veselības aprūpes pakalpojumus sniedz kompetentas personas, kas cita starpā spēj arī sazināties ar pacientu latviešu valodā.LĀB ieskatā varētu apspriest valsts valodas zināšanu prasību izslēgšanu no Sertifikācijas noteikumiem vienīgi tādā gadījumā, ja vienlaicīgi tiek paredzēta gan Valsts valodas centra pilnvaru palielināšana, gan Veselības inspekcijas kompetence un pilnvaras valodas zināšanas apliecinošo dokumentu kontrolē, kā arī pie ārvalstīs iegūtas profesionālās kvalifikācijas atzīšanas veselības aprūpes profesijām tiek prasīts vienlaicīgi ar iesniegumu iesniegt arī attiecīgā līmeņa valsts valodas zināšanas apliecinošu dokumentu visiem pretendentiem. LĀB piekrīt, ka nepieciešams meklēt risinājumus augstākās izglītības eksportspējas saglabāšanai un pilnveidošanai, tomēr tam jānotiek izsvērtā veidā, kas līdzsvaro universitāšu, studentu un arī pacientu intereses Latvijā.Par precizētajiem noteikumu projektiem LĀB atzīst, ka normatīvo aktu grozījumi sagatavoti atbilstoši Ministru kabineta 2017.gada 17.maija rīkojuma Nr.235 (prot.Nr.23 19 §) “Par konceptuālo ziņojumu “Par nepieciešamību pilnveidot sertifikācijas kārtību zobārstniecības studentiem no ārvalstīm”” 2.punktā dotajam uzdevumam.*Veselības ministrijas galvenā speciālista zobārstniecībā A. Paeglīša viedoklis* ir, ka prioritāri svarīgākais zobārstniecībā ir zobārsta pakalpojuma kvalitāte, tajā skaitā valodas lietošana. LU un RSU izglītības prestižs ārvalstu studentu izglītošanā ir svarīgs, taču sekundārs. Tāpēc atbalsta 2a un 2b variantu, tikai, ja 2a 1. apakšpunkta “Atcelt prasību sertifikācijas procesā apliecināt valsts valodas zināšanas” izpilde iespējama tikai pie pārējo 2a un 2b punktu realizācijas dzīvē.Attiecībā par precizētajiem noteikumu projektiem A. Paeglītis norāda, ka piekrīt grozījumu projektiem bez iebildumiem.*Latvijas Studentu apvienība*: aicina atbalstīt un tālāk virzīt 2.a piedāvājumu.*Latvijas Ārstniecības personu profesionālo organizāciju savienība* norāda, ka jebkurai ārstniecības personai, kura vēlas kārtot sertifikātu un praktizēt Latvijas Republikā nepieciešamas zināšanas valsts valodā, kā to nosaka Valsts valodas likums.*Rīgas Stradiņa universitāte* aicina projektā precizēt šādus apstākļus. Pirmkārt, aicinām paredzēt, ka sertifikācijas padome var anulēt sertifikātu, ja valsts valodu nepārvalda mūsu valstī praktizējoša ārstniecības persona (projekta 11. punkts, iecerētais noteikumu 79.5. apakšpunkts). Precizējums nepieciešams, lai jaunā apakšpunkta redakcija nebūtu attiecināma uz augstāko izglītību tikko ieguvušiem augstskolas absolventiem, kas vēlas iegūt sertifikātu, bet neplāno praktizēt Latvijā. Šāda normas piemērošana būtu pretrunā ar konceptuālā ziņojuma "Par nepieciešamību pilnveidot sertifikācijas kārtību zobārstniecības studentiem no ārvalstīm” un šo Ministru kabineta noteikumu grozījumu mērķi. Norādām, ka noteikumu projektā Nr.170 un noteikumu projektā Nr.317 ietvertās normas attiecas uz Latvijā praktizējošām ārstniecības personām, proti, ārstniecības iestāde iesniedzot informāciju par ārstniecības personas nodarbinātu, iesniedz arī apliecinājumu par ārstniecības personas valsts valodas zināšanām gadījumos, kad tas ir nepieciešams atbilstoši Valsts valodas likuma prasībām. Atbildība par nepieciešamā līmeņa valsts valodas zināšanām ārstniecības personām būtu ārstniecības personas darba devējiem (ārstniecības iestādes vadītājam). Turklāt pašnodarbinātai personai reģistrējot ārstniecības iestādi (Latvijā) vai aktualizējot informāciju par Latvijā reģistrētu ārstniecības iestādi, papildus ārstniecības personu sarakstam, būtu jāiesniedz arī apliecinājums par ārstniecības personas valsts valodas zināšanām gadījumos, kad tas ir nepieciešams atbilstoši Valsts valodas likuma prasībām. Otrkārt, aicinām precizēt pārejas posma regulējumu, jauno sertifikācijas kārtību ļaujot piemērot arī personām, kuras augstāko izglītību Latvijas augstskolās ieguvušas pirms grozījumu spēkā stāšanās — kopš 2012. gada 18. decembra noteikumu Nr. 943 spēkā stāšanās brīža (2013. gada 3. janvāris). Precizējums nepieciešams, lai augstskolas absolventiem sniegtu skaidrību par vienlīdzīgām sertifikāta iegūšanas iespējām, kas nav atkarīgas no diploma izsniegšanas datuma un Ministru kabineta noteikumu grozījumu spēkā stāšanās datuma.Veselības ministrija skaidro, ka noteikumi Nr.943 nosaka, ka ārstniecības persona pēc pamatspecialitātes, apakšspecialitātes vai papildspecialitātes apgūšanas, ko apliecina izglītības dokuments var pieteikties sertifikāta saņemšanai noteikumu Nr.943 noteiktajā kārtībā. Iepriekš minētajos noteikumos laika periods kādā ārstniecības persona pēc izglītības dokumenta iegūšanas ir tiesīga pieteikties uz sertifikāta saņemšanu nav noteikts, līdz ar to ārstniecības personas, kuras izglītības dokumentu par pamatspecialitātes apgūšanu ir saņēmušas pirms gada vai vairākiem var pretendēt uz sertifikāta saņemšanu noteikumu Nr.943 noteiktajā kārtībā.*Latvijas Māsu asociācija* uzskata, ka plānotie grozījumi atstās negatīvu iespaidu uz valsts valodas politiku kopumā un vājinās valsts valodas pozīcijas veselibas aprūpes nozarē, jo Ministru kabineta 2017.gada 17.maija rīkojuma Nr.235 (prot.Nr.23 19 §) “Par konceptuālo ziņojumu “Par nepieciešamību pilnveidot sertifikācijas kārtību zobārstniecības studentiem no ārvalstīm”” acīmredzami lobē iespēju piesaistīt vairāk ārvalstu studentus zobārstniecības studijām angļu valodā. Latvijas Māsu asociācija uzsver, ka neatbalsta normatīvo aktu grozījumus, kam par pamatu ir vairāk nekā 49 000 ārstniecības personu valsts valodas lietošanas principu manīšana dažu simtu ārvalstu studentu interešu aizstāvībai. Ārvalstu studentiem, kuriem nav valsts valodas prasmes atbilstoši normatīvajos aktos noteiktajām prastībām, ir iespēja jebkurā no Eiropas Ekonomiskās zonas dalībvalstīm pieteikties uz profesionālās kvalifikācijas atzīšanu pēc vispārējas sistēmas. Kritiski vērtējam Veselības ministrijas plānu, ka atbildība par nepieciešamā līmeņa valsts valodas zināšanām ārstniecības personām tiek uzvelta ārstniecības iestāžu vadītajiem, Latvijas Ārstu biedrībai, Latvijas Māsu asociācijai un Latvijas Ārstniecība personu profesionālo organizāciju savienībai, jo tas tikai vairos birokrātiju, veicinās korupciju un sarežģīs darbu iepriekš minētajām organizācijām un iestādēm.Veselības ministrija norāda, ka Latvijas Māsu asociācijas viedoklis viedoklis par Konceptuālo ziņojumu un atbalstāmo rīcības variantu netika saņemts. Vienlaikus skaidrojam, ka šobrīd ārstniecības personām, gadījumos, kad tas ir nepieciešams atbilstoši Valsts valodas likuma prasībām, ir apliecinājums par valsts valodas zināšanām. Kā arī šobrīd ārstniecības iestādes pieņemot darbā personu pārliecinās vai ārstniecības personai ir nepieciešamā līmeņa valsts valodas zināšanas.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības inspekcija un institūcijas, kurām ir deleģēta ārstniecības personu sertifikācija – Latvijas Ārstu biedrība, Latvijas Māsu asociācija un Latvijas Ārstniecības personu profesionālo organizāciju savienība.Noteikumu projekta Nr.168 izpildi atbilstoši noteikumos Nr. 168 paredzētajam nodrošinās atzīšanas institūcijas.Noteikumu projekta Nr.827 izpildi atbilstoši noteikumos Nr.827 paredzētajam nodrošinās informācijas institūcijas un institūcijas, kas izsniedz atzīšanas apliecības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar.Ar Noteikumu projektu Nr.168 un Nr.827 netiek paplašinātas Izglītības un zinātnes ministrijai un atzīšanas institūcijām normatīvajos aktos noteiktās funkcijas. Noteikumu projekts Nr.168 un Nr.827 neparedz jaunu institūciju izveidi vai esošo institūciju likvidāciju vai reorganizāciju, kā arī tam nav ietekmes uz esošo institūciju cilvēkresursiem. |
| 3. | Cita informācija | Nav |

Anotācijas III un V sadaļa – projekts šīs jomas neskar.

Veselības ministre Anda Čakša

Vīza: Valsts sekretārs Kārlis Ketners

Roga 67876093

dace.roga@vm.gov.lv

1. http://tap.mk.gov.lv/lv/mk/tap/?pid=40425078&mode=mk&date=2017-05-09 [↑](#footnote-ref-1)
2. Izglītības un zinātnes ministrijas 2017.gada 3. jūlija atzinums Nr. 01-06e/2578 [↑](#footnote-ref-2)
3. Ministru kabineta 2017.gada 14.februāra rīkojums Nr.65 “Par profesionālās izglītības kompetences centra statusa piešķiršanu Rīgas Stila un modes profesionālajai vidusskolai” [↑](#footnote-ref-3)
4. Ministru kabineta 2017.gada 23.maija noteikumi Nr.264 “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām” [↑](#footnote-ref-4)
5. Ārstniecības personu un ārstniecības atbalsta personu reģistra dati uz 2017.gada 1.janvāri [↑](#footnote-ref-5)